**REGIA AUTONOMA JUDETEANA DE DRUMURI ARGES RA**

**Pitesti, str. G Cosbuc, nr.40, jud. Arges**

**Nr…………………………………**

***PROGRAM PENTRU REDUCEREA***

***PLATILOR RESTANTE SI A PIERDERILOR CONTABILE***

***PENTRU ANUL 2017***

Pentru anul financiar 2017 RAJD Arges RA bugeteaza venituri in valoare de 16.469 mii lei respectandu-se astfel prevederile art.9, alin.2 din *OG nr.26/2013 privind intarirea disciplinei financiare la nivelul unor operatori economici la care statul sau unitatile administrative-teritoriale sunt actionari unici sau majoritar*i care prevede ca in cazul in care gradul de realizare a veniturilor totale aprobate in BVC in fiecare din ultimii 2 ani a fost mai mic de 90%, fundamentarea veniturilor totale pentru anul curent poate fi facuta cel mult la nivelul realizarilor din anul precedent. In exercitiul financiar 2016, RAJD Arges RA a realizat venituri totale in valoare de 16.469 mii lei astfel ca veniturile bugetate pentru anul 2017 se situeaza la acelasi nivel de 16.469 mii lei. Pentru desfasurarea activitatilor specifice obiectului de activitate , RAJD Arges bugeteaza pentru anul in curs cheltuieli in valoare de 18.497 mii lei, prognozandu-se astfel o pierdere contabila in valoare de 2028 mii lei datorata neacoperirii cheltuielilor fixe din veniturile proprii. Ca o masura de eficientizare a activitatii se constata ca pentru anul in curs se prognozeaza o reducere a pierderii contabile de la 2131 mii lei in anul 2016 la 2028 mii lei in anul 2017.

Pentru ca aceasta previziune de eficientizare sa se poata realiza in cursul exercitiului financiar 2017 conducerea RAJD Arges isi propune in cursul acestui an urmatoarele aspecte:

* Realizarea veniturilor propuse in proiectul de Buget de venituri si cheltuieli si suplimentarea acestora prin vanzarea de mixturi asfaltice catre terti. Ne propunem comercializarea de mixturi asfaltice in cantitate de cel putin 3000 to, acest lucru insemnand suplimentarea veniturilor bugetate deja cu peste 300 mii lei si, prin urmare, diminuarea pierderii;
* Suplimentarea veniturilor prin suplimentarea programului de lucrari de reparatii si intretinere infrastructura rutiera;
* Cresterea veniturilor proprii din taxe si avize acordate pentru accesul la drumurile judetene conform OG 43/1997 privind regimul drumurilor ;
* Reducerea cheltuielilor cu serviciile de terti in ceea ce priveste inchirierea de utilaje pentru efectuarea lucrarilor propuse , prin folosirea utilajelor proprii ce urmeaza a fi achizitionate de catre Consiliul Judetean Arges si date in administrare RAJD Arges RA. Reducerea cheltuielilor cu aceste servicii este prognozata ca fiind de 1888 mii lei.
* Reducerea cheltuielilor cu combustibilul si piesele de schimb prin scoaterea din uz a masinilor si echipamentelor uzate si care necesitau costuri ridicate cu intretinerea si exploatarea, si folosirea masinilor si utilajelor pe care autoritatea tutelara urmeaza sa le achizitioneze si sa le dea in administrare RAJD Arges.
* Reducerea cheltuielilor prin achizitionarea de materii prime, materiale si servicii la preturi mai mici decat cele existente acum in contracte;
* Folosirea salariatilor regiei pentru efectuarea unor servicii care pana in prezent au fost externalizate;
* Restituirea catre autoritatea tutelara a unor cladiri si terenuri care in prezent nu mai sunt utilizate in scopul pentru care au fost date in administrare. Acest lucru ar determina o scaderea a cheltuielior cu impozitele si taxele pentru cladiri si terenuri.

Un alt indicator prevazut a fi in scadere in proiectul de Buget de venituri si cheltuieli pentru anul 2017 fata de anul 2016 este cel referitor la platile restante. Pentru anul 2017 conducerea executiva a RAJD Arges RA prevede o scaderea a platilor restante de la 6730 mii lei inregistrate la 31.12.2016 la 5000 mii lei la sfarsitul anului 2017. Aceasta previziune respecta si prevederile memorandumului aprobat de Guvern in ceea ce priveste masurile ce trebuie avute in vedere la elaborarea bugetelor de venituir si cheltuieli pe anul 2017 de catre operatorii economici ce aplica prevederile OG nr.26/2013. Astfel, conform acestui memorandum platile restante trebuie sa fie reduse cu 20% la sfarsitul anului 2017 fata de cele realizate la 31.12.2016. Prin previziunile facute in proiectul de buget pentru anul 2017 platile restante scad cu 25.7%.

Pentru indeplinirea acestei prevederi conducerea RAJD Arges RA propune ca masuri:

* Incasarea la timp a creantelor restante de la Consiliul Judetean Arges acest lucru determinand efectuarea de plati catre furnizori in termenele stabilite contractual sau prin tranzactiile de esalonare incheiate cu acestia.
* Suplimentarea de venituri si, respectiv incasari, prin vanzarea de mixturi asfaltice catre terti si suplimentarea programului de lucrari de reparatii si intretinere infrastructura rutiera, acest lucru aducand cu sine suplimentarea incasarilor si efectuarea de plati catre furnizorii restanti.
* Suplimentarea veniturilor proprii prin incasarea de taxe privind accesul la drumurile judetene in conformitate cu OG 43/1997 privind regimul drumurilor. Suplimentarea disponibilitatilor banesti permite efectuarea de plati in cuantumuri mai mari catre furnizorii restanti;
* Achizitionarea de materiale, servicii si utilitati (materiale de curatenie, echipament de protectie, servicii telefonie) la preturi mai mici determina plati mai mici catre acest tip de furnizori si sume suplimentare directionate catre furnizorii restanti;
* Folosirea unor clauze contractuale avantajoase care sa ne acorde termene mai mari de scadenta a facturilor catre furnizori;

Luand in considerarea faptul ca activitatea RAJD Arges RA se va desfasura in anul 2017 in conditii de normalitate si de eficienta putem sa previzionam ca la sfarsitul exercitiului financiar in curs sa realizam atat diminuarea pierderii cat si diminuarea platilor restante asa cum le-am previzionat in proiectul de Buget de venituri si cheltuieli.

**Director General,**

**Ing. Alina Nicolau**

**Director Infrastructura Rutiera Director Economic**

**Ing. Ionel Iriciuc Ec. Claudia Ghita**